Destiny Lodge - Cullinan | LekkeSlaap
Vanaf R1 330 per nag, vir 2 mense
Destiny Lodge is in die hart van die historiese, Victoriaanse dorp Cullinan geleë wat veral bekend is vir sy diamante. Ons sal jou met koninklike gasvryheid behandel, of jy nou 'n sakereisiger, vakansieganger of amperbruid is.
Destiny Lodge bied jou 18 luukse eenhede wat elk gemeubileer is met ons gaste se spesiale behoeftes in gedagte. Al die eenhede het en suite-badkamers, DStv, yskassies, elektriese komberse, muurverwarmers, koffie- en teemaakgeriewe, haardroërs en 'n spieëlkas. Al die eenhede het 'n private veranda waar jy kan ontspan en 'n drankie of sigaret kan geniet terwyl jy oor die rustige tuin uitkyk en na die klank van water wat borrel uit 'n paar fonteine luister. Alle maaltye is vir ons gaste beskikbaar. Ons probeer ook ons bes om voorsiening te maak vir verskillende voorkeure.
Ons gaste het ook toegang tot verskillende erfenisterreine, museums, restaurante, dag-spa's en baie meer. Die Diamantmyn-toer is 'n ervaring wat jy nie wil misloop nie, veral saam met 'n Village-toer, en later kan jy die dag afsluit met 'n onvergeetlike ervaring by As Greek As It Gets.